《七月二十六日乘飞机赴哈尔滨齐齐哈尔二十八日返京》
清代·郑孝胥

莫攀龙鳞附凤翼，空中沈吟驹过隙。计程三千何所见，明灭洪过贯沙碛。

松嫩双江争过处，滨市嵯峨耀金碧。龙沙万户半疲氓，况有跳梁藏草泽。

老夫探囊失馀智，心雄万夫究何益。明年欲浚万顷湖，先出穷黎登衽席。

王道乐土吾未信，归鸟尽飞暮天赤。吁嗟孤掌果难鸣，不有君子何能国。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。